《与正仲同游故园》
宋代·舒岳祥

向老工诗句，残春尽树花。
君来相映发，吾得减咨嗟。
著帽风前侧，挥毫醉后斜。
避尘如避虎，篱外便云遮。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。